b'\n_START_ARTICLE_\nJohann von dem Broele\n_START_PARAGRAPH_\nJohann von dem Broele, teise nimega Plater (ka Johann Plater von dem Broele; enne 1460 \xe2\x80\x93 juuni 1529) oli aastatel 1502\xe2\x80\x931529 Liivi ordu maamarssal._NEWLINE_Johann von dem Broele astus ordusse umbes 1475. aastal, kui ta Vestfaalist Liivimaale saabus. Tema esimestest aastatest ei ole peaaegu midagi teada, kuid 1495. aasta alguses sai temast Karksi foogt, sellest ajast kuulus ta ka ordumeistri l\xc3\xa4himate kaaslaste siseringi ehk ordun\xc3\xb5ukogusse. Hiljem oli ta teadaolevalt pikaajalisim Liivimaa maamarssal. Broele oli \xc3\xbcks silmapaistvamaid Wolter von Plettenbergile allunud v\xc3\xa4ejuhte. Ta osales Smolino lahingus, kus t\xc3\xb5en\xc3\xa4oliselt just tema juhitud v\xc3\xa4esalga appitulek Riia peapiiskopi Michael Hildebrandi v\xc3\xa4ele otsustas lahingu saatuse._NEWLINE_Reformatsiooni ajal j\xc3\xa4i Broele truuks katoliiklusele ning oli 1525. aastal ordumeistri kohuset\xc3\xa4itjaks, kui too Tallinnalt ja Harju-Viru r\xc3\xbc\xc3\xbctelkonnalt truudusevannet v\xc3\xb5tma l\xc3\xa4ks.'